Лъалеб букIахъе, гьанжеялдаса 273 сонал цебе -1741 аб. соналъул 12 сентябралда ираназул (гъажар) шагьин-шагь Надир гIандалазул ракъалдеги лъугьана ва,   ДурчIи мегIералъул габурлъухъеги вачIун, шагьас ЧIалда магIарда рештIен гьабуна.  ГIандаллъиялъгун тIолго тIадмагIаруллъиялъ жиндие мукIурлъи загьир гьабиялъухъ балагьун чIун вукIарав шагьин-шагьас кьварун лъазабуна: «Дица кверщел гьабуна Гьиндустаналда, Тураналъул ва Ираналъул тIолалго ракьазда тIад. Гьанже дие бокьун буго -кIудияб, рикIкIен гьечIеб богун Гъумекиб ханлъиялде лъугьине ва гьеб улкаялда цIияб мугьру лъезе. Ва гьеб мугьруялдаса цIа тIибитIизе буго тIолго дуниялалдаго!» - абун.